# Final de Mestres del Grand Slam

La Final de Mestres del Grand Slam, oficialment i en anglès Bilbao Chess Masters Final (o també Grand Slam Chess Final) és un dels més importants torneigs d'escacs a nivell mundial, mercès als jugadors que hi participen i als premis que dona. Es tracta d'un torneig a doble volta on hi participen normalment els guanyadors dels torneigs del Grand Slam que formen part de la Grand Slam Chess Association, i que són:
* Torneig Pearl Spring, celebrat a l'octubre a Nanjing, Xina
* Torneig Tata Steel (anteriorment Torneig Corus), normalment es juga el gener a la petita localitat de Wijk aan Zee, Holanda Septentrional, Països Baixos.
* Torneig Bazna Kings, celebrat el juny a Romania.
* Torneig de Linares normalment celebrat el febrer, tot i que el 2011 fou cancel·lat a causa de la manca de suport financer.
* Torneig MTel Masters celebrat a Sofia, Bulgaria el mes de maig, tot i que tampoc no es va celebrar el 2011.

## Format

El torneig és a doble volta amb entre quatre i sis jugadors. Les normes del torneig fan servir les regles de Sofia i el sistema de puntuació del futbol (3-1-0).

## Seu

Una de les seus del torneig ha estat sempre la ciutat de Bilbao. El 2011 s'hi va afegur una segona seu a Sao Paulo, amb una de les voltes a cada lloc.

## Història

La primera edició del Grand Slam es va celebrar el 2008. El lloc de joc animà molta gent a seguir les partides en viu i en directe, ja que es va construir una enorme caixa de vidre insonoritzada i amb aire condicionat, especialment pel torneig, i es va situar a la Plaza Barria. La caixa fou usada novament el 2009. Els guanyadors d'aquest prestigiós esdeveniment foren Vesselín Topàlov, Levon Aronian i Vladímir Kràmnik.

## Torneigs
### Primera final del Grand Slam Masters (2008)

El torneig de 2008 el jugaren sis jugadors Vishy Anand, Magnus Carlsen, Vassil Ivantxuk, Vesselín Topàlov, Teimur Radjàbov i Levon Aronian. Topàlov dominà el torneig i finalment el guanyà amb 17 punts (sistema de puntuació del futbol). Anand acabà últim, segurament degut al fet que el matx pel Campionat del món de 2008 entre ell i Vladímir Kràmnik seria només un parell de mesos més tard, i probablement no voldria revelar les seves cartes.
    1r Grand Slam Masters Final (2008) ParticipantsRating123456Punts 1 Vesselín Topàlov (BUL)2777* *1 1½ 0½ 1½ ½1 ½17 2 Magnus Carlsen (NOR)27750 0* *1 1½ 01 ½½ ½13 3 Levon Aronian (ARM)2737½ 10 0* *1 ½½ 0½ 113 4 Vassil Ivantxuk (UKR)2781½ 0½ 10 ½* *½ 1½ ½12 5 Teimur Radjàbov (AZE)2744½ ½0 ½½ 1½ 0* *½ ½10 6 Viswanathan Anand (IND)27980 ½½ ½½ 0½ ½½ ½* *8

### Segona final del Grand Slam Masters (2009)

La segona edició del torneig consistí en una competició a quatre jugadors -- Serguei Kariakin, guanyador de l'edició de 2009 del Torneig Corus, Aleksandr Grisxuk, guanyador del Torneig Ciudad de Linares, Aleksei Xírov, guanyador de l'M-Tel Masters, i Levon Aronian, segon classificat del Torneig Pearl Spring, ja que el guanyador Vesselín Topàlov refusà la invitació per jugar la Final. Levon Aronian finalitzà com a clar guanyador, ja una ronda abans del final.
    2a Grand Slam Masters Final (2009) ParticipantsRating1234Punts 1 Levon Aronian (ARM)2773* *0 11 ½1 113 2 Aleksandr Grisxuk (RUS)27331 0* *0 ½1 ½8 3 Serguei Kariakin (RUS)27220 ½1 ½* *½ ½7 4 Aleksei Xírov (ESP)27300 00 ½½ ½* *3

### Tercera final del Grand Slam Masters (2010)

La tercera edició fou novament amb quatre jugadors, i va tenir lloc a l'Almodí de Bilbao. Fou un torneig de Categoria XXII, el torneig de més categoria de la història. Dos jugadors estaven directament classificats per la final; eren Vishy Anand, el Campió del món, i Magnus Carlsen el guanyador dels torneigs Bazna Kings, Corus i també del Pearl Spring. Pels altres dos llocs es va celebrar un torneig classificatori a Xangai, Xina entre Vladímir Kràmnik, Levon Aronian, Aleksei Xírov i Wang Hao. Aleksei Xírov i Vladímir Kràmnik (guanyant en Levon Aronian als desempats) es classificaren per la final. Vladímir Kràmnik va acabar guanyant també la final del masters.
    3a Grand Slam Masters Final (2010) ParticipantsRating1234Punts 1 Vladímir Kràmnik (RUS)2780* *½ ½1 ½1 ½10 2 Viswanathan Anand (IND)2800½ ½* *1 ½½ ½8 3 Magnus Carlsen (NOR)28260 ½0 ½* *½ 16 4 Aleksei Xírov (ESP)27490 ½½ ½½ 0* *4
    Playoff Grand Slam de Xangai (2010) ParticipantRatingB1B2APunts 1 Vladímir Kràmnik (RUS)27801012 2 Levon Aronian (ARM)27830101
    Grand Slam de Xangai (2010) ParticipantRating1234Punts 1 Aleksei Xírov (ESP)2749* *½ 1½ ½1 112 2 Vladímir Kràmnik (RUS)2780½ 0* *½ 1½ ½7 3 Levon Aronian (ARM)2783½ ½½ 0* *1 ½7 4 Wang Hao (CHN)27240 0½ ½0 ½* *3

### Quarta final del Grand Slam Masters (2011)

En contrast amb les Grand Slam Masters Finals dels darrers anys, els organitzadors decidiren de tornar a un torneig a doble volta de sis jugadors, sense cap torneig especial de classificació. La primera meitat del torneig es jugà a São Paulo entre el 25 de setembre i l'1 d'octubre, i la segona meitat a Bilbao entre el 5 d'octubre i l'11 d'octubre.
Els jugadors convidats a la Grand Slam Masters Final 2011 foren el Campió del món Vishy Anand, el segon al Torneig Pearl Spring i al Tata Steel; Magnus Carlsen, el guanyador del Torneig Bazna Kings i el Torneig Pearl Spring; Hikaru Nakamura, el guanyador del Tata Steel; i Levon Aronian, el número 3 mundial. Els altres jugadors ja classificats d'antuvi —Vladímir Kràmnik, el guanyador de l'edició de 2010, i Serguei Kariakin, segon al Torneig Bazna Kings— varen declinar de jugar, i foren substituïts per Vassil Ivantxuk i Francisco Vallejo Pons.
    4a Grand Slam Masters Final (2011) ParticipantRating123456PuntsTBPerf.+/- 1 Magnus Carlsen (NOR)2823* *1 1½ ½½ ½½ ½0 11576.002842+ 3 2 Vassil Ivantxuk (UKR)27850 0* *½ 11 ½1 ½1 01564.002819+ 8 3 Hikaru Nakamura (USA)2753½ ½½ 0* *½ 1½ ½1 01262.502785+ 5 4 Levon Aronian (ARM)2809½ ½0 ½½ 0* *½ 11 ½1261.502775- 5 5 Viswanathan Anand (IND)2817½ ½0 ½½ ½½ 0* *1 11260.502773- 6 6 Francisco Vallejo Pons (BAL)27161 00 10 10 ½0 0* *102686- 4
Tie Break
Magnus Carlsen (NOR) ½ - ½ Vassil Ivantxuk (UKR)
Vassil Ivantxuk (UKR) 0 - 1 Magnus Carlsen (NOR)

### Cinquena final del Grand Slam Masters (2012)

El torneig es jugà en format round robin a doble ronda. La primera meitat es jugà a São Paulo entre el 24 i el 29 de setembre, i la segona a Bilbao entre el 8 i el 13 d'octubre.
    5a Grand Slam Masters Final (2012) ParticipantRating123456Punts 1 Magnus Carlsen (NOR)2843* *0 31 11 11 33 317 2 Fabiano Caruana (ITA)27733 0* *1 33 11 13 117 3 Levon Aronian (ARM)28161 11 0* *3 11 11 111 4 Serguei Kariakin (RUS)27781 10 10 1* *1 11 310 5 Viswanathan Anand (IND)27801 01 11 11 1* *1 19 6 Francisco Vallejo Pons (BAL)26970 00 11 11 01 1* *6
Tie Break
Fabiano Caruana (ITA) (2718) 0 - 1 Magnus Carlsen (NOR) (2856)
Magnus Carlsen (NOR) (2856) 1 - 0 Fabiano Caruana (ITA) (2718)

### Sisena final del Grand Slam Masters (2013)

La sisena final del Grand Slam es va celebrar entre els dies 7–12 d'octubre a Bilbao en format round robin a doble volta, entre quatre jugadors.
    6a Grand Slam Masters Final (2013) ParticipantRating1234Punts 1 Levon Aronian (ARM)2795* *½ 1½ ½½ 110 2 Michael Adams (ENG)2753½ 0* *½ ½1 19 3 Xakhriar Mamediàrov (AZE)2742½ ½½ ½* *0 ½5 4 Maxime Vachier-Lagrave (FRA)2759½ 00 01 ½* *5

### Setena final del Grand Slam Masters (2014)

La setena final del Gran Slam va tenir lloc a Bilbao entre els dies 14 i 20 de setembre del 2014. Viswanathan Anand, Levon Aronian, Ruslan Ponomariov i Paco Vallejo foren els quatre participants en torneig de tots contra tots de 6 rondes.
    7a Grand Slam Masters Final (2013) ParticipantRating1234Punts 1 Viswanathan Anand2785* *½ 01 ½1 111 2 Levon Aronian2804½ 1* *1 ½½ ½10 3 Ruslan Ponomariov27170 ½0 ½* *1 05 4 Paco Vallejo27120 0½ ½0 1* *5

## Notes i referències

* ↑ «Chess News - Grand Slam Chess Final Masters Bilbao». ChessBase.com, 01-07-2008. [Consulta: 13 setembre 2011].
* ↑ «Bilbao Grand Slam Chess Final (2008)». Chessgames.com. [Consulta: 29 novembre 2011].
* ↑ «2nd Grand Slam Masters Bilbao Final (2009)». Chessgames.com. [Consulta: 13 setembre 2011].
* ↑ «Bilbao Masters (2010)» (en anglès). Chessgames.com, 16-10-2010. [Consulta: 13 setembre 2011].
* ↑ «2010 Bilbao Masters preview» (en anglès). Chessbase News, 08-10-2010. [Consulta: 29 novembre 2011].
* ↑ Valaker, Ole «Magnus endte på 3. plass» (en noruec). Nettavisen, 15-10-2010 [Consulta: 3 gener 2013]. Arxivat 2010-11-04 a Wayback Machine. «Còpia arxivada». Arxivat de l'original el 2010-11-04. [Consulta: 16 novembre 2013].
* ↑ Crowther, Mark. «Shanghai Masters 2010». The Week in Chess, 08-09-2010. Arxivat de l'original el 2012-09-06. [Consulta: 3 gener 2013].
* ↑ «Anand, Carlsen, Aronian, Nakamura, Ivanchuk and Vallejo will contest the Masters Final | Bilbao Chess Masters Final 2011». Bilbaofinalmasters.com. [Consulta: 29 novembre 2011].
* ↑ «Bilbao Final Aronian is the victor» (en anglès). ChessBase, 12-10-2013. [Consulta: 17 octubre 2013].
* ↑ «Bilbao Chess Masters 2014». theweekinchess.com. [Consulta: 21 setembre 2014].
* ↑ «Viswanathan Anand closes in on title at Bilbao Masters». firstpost.com. [Consulta: 21 setembre 2014].

## Enllaços externs

* Bilbao Chess Masters Final Arxivat 2013-11-30 a Wayback Machine.
* Grand Slam Xadrez Final Arxivat 2011-09-27 a Wayback Machine.